Ek moet s�, dit kan nogal seker 'n belewenis wees om gelyktydig deur soveel hande (seker maar pote) bestreel of bevoel te word. Ek sal nou nie verder daaroor uitwei nie, maar ek dink nie daardie WWF rofstoei greep kan veel pret wees nie. As ek die storie so bekyk dan wil dit vir my lyk of hierdie tweetjies hulle ding in 'n orgidee plant gedoen het na aanleiding van die stingels en wortels wat ek kan sien.
Die kleure van hierdie twee duisendpote is iets besonders. Ek het al gesien wanneer hulle paar, maar ek het nog nooit hierdie kleure gesien nie so dit moet sekerlik 'n spesifieke spesie wees wat so rooi vertoon. Jy het die oomblik egter puik vasgel� (al was jy in so 'n haas) en dit is 'n plesier om hierdie een te aanskou.